Pexels .td_uid_2_6139ef31d94da_rand.td-a-rec-img{text-align:left}.td_uid_2_6139ef31d94da_rand.td-a-rec-img img{margin:0 auto 0 0} L-Unjin tal-Għalliema (MUT) qiegħda titlob lil dawk l-għalliema li huma bżonn laptop ġdid biex jinfurmawha, għaliex hi qed tagħmel lista sabiex tgħaddiha lill-Ministeru tal-Edukazzjoni. Il-kwistjoni tal-laptops ilha xhur għaddejja, billi baqa' madwar 5,200 laptop li kienu mwegħdin lill-għalliema xhur ilu, iżda baqgħu ma ngħatawlhomx. Il-Ministeru għall-Edukazzjoni kien spjega li din il-konsenja għadha ma waslitx Malta minħabba skarsezza fis-swieq internazzjonali u problemi fil-produzzjoni wara żieda fid-domanda għal-laptops madwar id-dinja matul il-pandemija tal-Covid-19. Jumejn ilu, Newsbook.com.mt staqsa lill-Ministru għall-Edukazzjoni Justyne Caruana għal żvilupp fuq is-sitwazzjoni, u hi qalet li l-Ministeru għadu qed jistenna li l-kwistjoni tiġi riżolta internazzjonalment. Is-Segretarju Permanenti fi ħdan il-Ministeru għall-Edukazzjoni Dr Frank Fabri qal lil Newsbook.com.mt li l-Ministeru kull ġimgħa jiċċekkja s-sit elettroniku minn fejn jixtraw il-laptops, imma dawn mhumiex disponibbli minħabba nuqqas fil-produzzjoni taċ-ċipep fuq livell internazzjonali. Għalliema li tkellmu ma' Newsbook.com.mt qalu li fl-eqqel tal-pandemija, meta t-tagħlim qaleb online darbtejn u billi s-sistema edukattiva aktar ma jmur qed taddatta fuq livell diġitali, huma qed jaħdmu b'laptops li minħabba l-użu u ż-żmien, mhumiex tajbin biżżejjed u ma jkampawx mal-bżonn tax-xogħol tal-iskola. X'wieġbet il-Ministru? Għalliema ma jistgħux jaħdmu b'laptops antiki; "Il-Ministeru għadu qed jistenna" Illum l-MUT ħabbret li kompliet tiddiskuti l-kwistjoni mal-Ministeru u ntlaħaq qbil li l-MUT tieħu ħsieb tagħmel lista ta' dawk l-għalliema li għandhom xi problema bil-laptop tagħhom, sabiex il-Ministeru jieħu azzjoni. Dan jgħodd ukoll għall-għalliema fl-iskejjel indipendenti u tal-Knisja. Għalhekk, l-għalliema li jridu li isimhom ikun inkluż mal-lista jridu jdaħħlu formola hawnhekk . X'kien qal il-Ministeru? Skarsezza fis-suq internazzjonali wasslet biex ma waslux il-laptops għall-edukaturi Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6139ef31d9b66_rand.td-a-rec-img{text-align:left}.td_uid_3_6139ef31d9b66_rand.td-a-rec-img img{margin:0 auto 0 0}